CELEX: 32010D0176
Language: fi
Date: 2010-03-19 00:00:00
Title: 2010/176/: Komission päätös, annettu 19 päivänä maaliskuuta 2010 , markkinointivuodeksi 2009/2010 myönnettävän rakenneuudistustuen toisen erän maksupäivän aikaistamisesta neuvoston asetuksen (EY) N:o 320/2006 mukaisesti (tiedoksiannettu numerolla K(2010) 1710)

24.3.2010   
            
            
               FI
            
            
               Euroopan unionin virallinen lehti
            
            
               L 77/54
            
         KOMISSION PÄÄTÖS,
   annettu 19 päivänä maaliskuuta 2010,
   markkinointivuodeksi 2009/2010 myönnettävän rakenneuudistustuen toisen erän maksupäivän aikaistamisesta neuvoston asetuksen (EY) N:o 320/2006 mukaisesti
   (tiedoksiannettu numerolla K(2010) 1710)
   (2010/176/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20 päivänä helmikuuta 2006 annetun neuvoston asetuksen (EY) N:o 320/2006 (1) ja erityisesti sen 10 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 320/2006 10 artiklan 5 kohdan mukaan komissio voi päättää aikaistaa mainitulla asetuksella käyttöön otetun sokerialan väliaikaisen rakenneuudistusjärjestelmän mukaisesti myönnettävien tukien maksupäiviä.
            
         
               (2)
            
            
               Koska tarvittavat rahavarat ovat saatavilla asetuksen (EY) N:o 320/2006 1 artiklassa tarkoitetussa rakenneuudistusrahastossa, jäsenvaltioille olisi annettava mahdollisuus aikaistaa sellaisille yrityksille, viljelijöille ja koneurakoitsijoille, jotka luopuivat kiintiöistään 1 päivästä lokakuuta 2009, markkinointivuodeksi 2009/2010 myönnettävän rakenneuudistustuen toisen erän maksupäivää ensimmäisen erän maksupäivään,
            
         ON HYVÄKSYNYT TÄMÄN PÄÄTÖKSEN:
   1 artikla
   Poiketen siitä, mitä asetuksen (EY) N:o 320/2006 10 artiklan 4 kohdassa säädetään, jäsenvaltiot voivat maksaa mainitun asetuksen 3 artiklassa säädetyn rakenneuudistustuen markkinointivuoden 2009/2010 osalta kokonaisuudessaan yhtenä eränä. Tällöin tuki on maksettava kesäkuussa 2010.
   Jos jäsenvaltiot haluavat käyttää ensimmäisessä alakohdassa säädettyä mahdollisuutta, niiden on ilmoitettava siitä komissiolle viimeistään 31 päivänä maaliskuuta 2010.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä maaliskuuta 2010.
      
         
            Komission puolesta
         
         Dacian CIOLOŞ
         
            Komission jäsen
         
      
   
   
      (1)  EUVL L 58, 28.2.2006, s. 42.